[{"text_idx": "#000000", "text": "Zer da Euskal Herria Kirola?"}, {"text_idx": "#000002", "text": "Kontuan hartuta Euskal Herria, gaur egun, estaturik gabeko nazioa dela, Euskal Herria Kirola, irabazi asmorik gabeko erakundea, \u201cKirolaren Goi Kontseiluaren\u201d baliokide izango litzake, hau da, edozein estatutan kirol nazionala arautzen eta antolatzen duen instituzioaren baliokide. Euskal Herria Kirola erakundearen jardun-eremua Euskal Herriko 7 lurralde historikoetara zabaltzen da, eta horrela, erakunde honek egungo hutsunea betetzen du. Hauek dira gure helburu nagusiak:"}, {"text_idx": "#000003", "text": "Kirol guztietako ligak, kopak eta txapelketak antolatzea, Euskal Herriaren eremuan.\nEuskal selekzioen ofizialtasunaren aldeko jarduera irmoa garatzea, eta gure kirolariek eta klubek Europako eta munduko txapelketetan zuzenean parte hartzea ahalbidetze bidean lan egitea, horien parte-hartzea zuzenean nazioarteko federazioekin kudeatuz eta, hori posible ez denean, nazioarteko txapelketa alternatiboak antolatuz.\nEuskal Herriko kirolaren nazioarteko ordezkaritza lortzea.\nEuskal kirola dokumentatzea eta sustatzea."}, {"text_idx": "#000004", "text": "Bidea ez da hasi besterik egin. Kirola egitez gain, Euskal Herriarekiko sentimenduak batzen gaitu. Indarrak metatu eta geure muga eta geure baliabideekin, Euskal Herriko kirolariok barne-bilduko gaituen etxea eraiki dugu; Euskal Herria Kirola. Zuk ere parte izan nahi baduzu, batu zaitez!"}, {"text_idx": "#000006", "text": "Dagoeneko sarrerak salgai daude 8\u20actan webgune honetan. Anaitasuna FTko bazkideek eta 14 urte artekoek ez dute ordaindu beharko"}]